# Club dels Novel·listes

El «Club dels Novel·listes» és una col·lecció de novel·la en català que va ser fundada a Barcelona el 1955 dins l'editorial Aymà per Joan Oliver, que la va dirigir inicialment; Joan Sales, que havia començat la seva activitat editora a Mèxic i l'havia continuat a Catalunya com a director literari d'Ariel; Xavier Benguerel, que se’n farà càrrec juntament amb Sales en una etapa posterior, i gràcies al mecenatge de Fèlix Escala.
Amb la intenció de mantenir la literatura catalana viva, el «Club dels Novel·listes» neix en un moment de repressió, censura i desconcert, tant dels editors com dels mateixos escriptors, que dubtaven de l'existència d'un públic lector en llengua catalana. És fruit, per tant, d'una profunda convicció i voluntat de compromís amb la cultura pròpia.
L'any 1959 passa a anomenar-se «Club Editor» i queda a l'empara, exclusivament, de Benguerel i Sales, el qual n'assumirà la direcció fins a 1983, any de la seva mort. Com a director del «Club Editor», a Joan Sales se li atribueix una campanya força desigual pel que fa a la qualitat literària de les obres que va publicar, però és indubtable que la tasca que va dur a terme va tenir una importància cabdal per al manteniment d'un cert clima de normalitat cultural. Després de la desaparició de Sales, la seva dona, Núria Folch, n'assumeix la direcció fins a la seva mort, l'any 2010. Actualment, «Club Editor» és dirigida per la seva neta, Maria Bohigas Sales.

## Criteris editorials

Segons el mateix Joan Sales, els criteris del «Club dels Novel·listes» van ser viure del públic, és a dir, fer novel·les que fossin llegides de forma i manera que elles mateixes paguessin el cost de publicació i donessin rèdit als autors, sense haver de recórrer ni als premis ni als mecenes. L'altre criteri del club feia referència a qüestions morals: Sales, de conviccions catòliques, no va acceptar mai una novel·la que fes, per exemple, una apologia de l'homosexualitat.

## Llista d'obres de la col·lecció

| 1 | Xavier Benguerel | El testament |
| 2 | Noel Clarasó | Un camí |
| 3 | Jordi Sarsanedas | El martell |
| 4 | Josep Ma Espinàs | Tots som iguals |
| 5 | Joan Sales | Incerta glòria |
| 6 | Antoon Coolen | El bon assassí (trad. Ferran Canyameres) |
| 7 | Xavier Benguerel | El viatge |
| 8 | Noel Clarasó | Un benestar semblant |
| 9 | Blai Bonet | El mar |
| 10 | Aurora Bertrana | Entre dos silencis |
| 11 | Nikos Kazantzakis (volum doble) | El Crist de nou crucificat (trad. Joan Sales) |
| 12 | P. Boulle | El pont del riu Kwai (trad. Joan Oliver) |
| 13 | Xavier Benguerel | L'intrús |
| 14 | Ferran de Pol | Érem quatre |
| 15 | Dostoievski (volum triple) | Els germans Karamazov (trad. Joan Sales) |
| 16 | Nicolau M. Rubió | No ho sap ningú |
| 17 | Llorenç Villalonga | Bearn |
| 18 | Lampedusa | El guepard (trad. L. Villalonga). |
| 19 | Mercè Rodoreda | La Plaça del Diamant |
| 20 | Johan Falkberget | La quarta vigília (trad. Joan Fuster) |
| 21 | Llorenç Villalonga | Desenllaç a Montlleó |
| 22 | Louis Delluc | El garrell (trad. Joan Sales) |
| 23 | J. Amat-Piniella | K.L. Reich |
| 24 | Maria Aurèlia Capmany | La pluja als vidres |
| 25 | Alan Paton | Plora pàtria estimada (trad. Ramon Planas) |
| 26 | Llorenç Villalonga | L'hereva de Dona Obdúlia |
| 27 | Concepció G. Maluquer | Gent del Sud |
| 28 | Xavier Benguerel | El pobre senyor Font |
| 29 | Anna Langfus | La sal i el sofre (trad. Ferran de Pol) |
| 30 | J.D. Salinger | L'ingenu seductor (trad. Xavier Benguerel) |
| 31 | Ramon Folch i Camarassa | L'alegre festa |
| 32 | Llorenç Villalonga | Mort de dama |
| 33 | Ramona Via | Nit de Reis (Diari d'una infermera de 14 anys) |
| 34 | Mercè Rodoreda | El carrer de les Camèlies |
| 35 | Rafael Tasis | Tres |
| 36 | Ferran de Pol | Miralls tèrbols |
| 37 | Llorenç Villalonga | Falses memòries |
| 38 | Ramon Folch i Camarassa | El no |
| 39 | Mercè Rodoreda | Jardí vora el mar |
| 40 | Ignazio Silone | Fontamara (Trad. Joan Fuster) |
| 41 | Ramon Folch i Camarassa | Fi de setmana damunt l'herba |
| 42 | Sebastià Juan Arbó | L'espera |
| 43 | Noel Clarasó | L'altra ciutat |
| 44 | Llorenç Villalonga | La gran batuda |
| 45 | Pere Espinosa | Societat anònima |
| 46 | Marçal Trilla | El basar màgic |
| 47 | Sebastià Juan Arbó | Tino Costa |
| 48 | Joan Sales (volum triple) | Incerta glòria |
| 49 | Guillem Frontera | Els carnissers |
| 50 | Llorenç Villalonga | La «Virreyna» |
| 51 | Noel Clarasó | El suc i el bruc |
| 52 | Maria Aurèlia Capmany | Vitrines d'Amsterdam |
| 53 | Maria dels Àngels Vayreda | Encara no sé com sóc |
| 54 | Maria Antònia Oliver | Cròniques d'un mig estiu |
| 55 | Llorenç Villalonga | La Lulú |
| 56 | Concepció G. Maluquer | Gent del nord |
| 57 | Mercè Linyan | L'eros de Piccadilly Circus |
| 58 | José María Cid-Prat | Memòries d'un poca-vergonya |
| 59 | Rosa Maria Arquimbau | Quaranta anys perduts |
| 60 | Ramon Planes | La terra té camins |
| 61 | Ramon Folch i Camarassa | Les meves nits en blanc |
| 62 | Llorenç Villalonga | Lulú regina |
| 63 | Núria Mínguez | El món és una mentida |
| 64 | Maria Dolors Cortey | En gris i rosa |
| 65 | Llorenç Villalonga | Les ruïnes de Palmira |
| 66 | Laura Massip | El cercle |
| 67 | Joan Gomis | Desitjada Sumatra |
| 68 | Ramon Folch i Camarassa | Tota una altra cosa |
| 69 | Joan Bodon | Catoia l'enfarinat (trad. Artur Quintana) |
| 70 | Llorenç Villalonga | Flo La Vigne |
| 71 | Núria Mínguez | Una casa a les Tres Torres |
| 72 | Mercè Rodoreda | Mirall trencat |
| 73 | Llorenç Villalonga | Un estiu a Mallorca |

## Referències

* ↑ Balaguer, Josep M. «La creació dels Club dels Novel·listes i el fil de la història». Els Marges, núm. 57, 1996, pàg. 15-35.
* ↑ Nopca, Jordi. «L'extraordinari Fons Joan Sales entra a l'Institut d'Estudis Catalans», 12-11-2018. [Consulta: 24 gener 2021].
* ↑ Nopca, Jordi «Club editor, una arma literària». Diari Ara [Barcelona], núm. , 26-10-2011, p.30. ISSN: 2014-010X.
* ↑ Ibarz, Mercè. «El pensament fermat de Joan Sales». L'Avenç / Vilaweb, 1984. [Consulta: 16 abril 2017].

## Bibliografia

* Riquer, M.; Comas, A.; Molas, J. (1988) Història de la literatura catalana. Volum XI. Barcelona: Ariel.
* Casals, M. (2008) Mercè Rodoreda-Joan Sales. Cartes completes (1960-1983). Barcelona: Club Editor.
* Epistolari Joan Coromines & Joan Sales.(2004) A cura de Josep Ferrer i Joan Pujadas. Barcelona: Fundació Pere Coromines.

## Enllaços externs

* El Club dels novel·listes a lletres.net
* Biografia de Sales
* Ressenya sobre Joan Sales